ນັກວິຈານ ຝຣັ່ງ ຢ້ານວ່າ ມາດຕະການ ຊົ່ວຄາວ ອາດແກ່ອອກໄປຍາວນານ
ຫຼັງຈາກໄດ້ປະກາດວ່າ ໄວຣັສໂຄໂຣນາ ແມ່ນຖືກຄວບຄຸມໄດ້ແລ້ວນັ້ນ, ລັດຖະບານເວົ້າວ່າມາດຕະການສຸກເສີນຈະສິ້ນສຸດໃນເດືອນກໍລະກົດ. 
ປະເທດ ຝຣັ່ງ ໄດ້ປະເຊີນກັບວິກິດການຫຼາຍຄັ້ງໃນສອງສາມປີທີ່ຜ່ານມາ ເຊັ່ນການກໍ່ການຮ້າຍ, ການປະທ້ວງເສື້ອກັກສີເຫຼືອງ, ແລະ ຕອນນີ້ແມ່ນ ໄວຣັສໂຄໂຣນາ ລັດຖະບານຫຼາຍຊຸດຕິດຕໍ່ກັນໄດ້ໃຊ້ຊື່ຫຼິ້ນ ສະໄໝການປະຕິວັດຂອງປະເທດວ່າ ເປັນດິນແດນແຫ່ງສິດທິມະນຸດ ແຕ່ບັນດານັກວິຈານ ເວົ້າວ່າ ເຂົາເຈົ້າບໍ່ໄດ້ມີຄວາມເຊື່ອແນວນັ້ນຕະຫຼອດໄປ ນັ້ນລວມມີການຮັບມືກັບ ໂຄວິດ-19 ນັກຂ່າວວີໂອເອ ລີຊາ ບຣາຍອັ້ນ ມີລາຍງານຈາກນະຄອນຫຼວງ ປາຣີ, ເຊິ່ງ ພຸດທະສອນ ຈະນຳລາຍລະອຽດມສະເໜີທ່ານໃນອັນດັບຕໍ່ໄປ ເດືອນມັງກອນ 2015, ການໂຈມຕີກໍ່ການຮ້າຍໃຫຍ່ຄັ້ງທຳອິດຈາກຫຼາຍຄັ້ງ ໄດ້ເກີດຂຶ້ນໃນປະ ເທດ ຝຣັ່ງ ເຊິ່ງເປົ້າໝາຍແມ່ນ ໜັງສີພິມເຍາະເຢີ້ຍສຽດສີ ທີ່ເອີ້ນວ່າ ຊາລີ ເອັບໂດ ຫຼາຍລ້ານຄົນໄດ້ອອກມາປະທ້ວງທົ່ວປະເທດ ໃນການສະໜັບສະໜູນເສລີພາບ ໃນການປາກ ເວົ້າ ຫຼັງຈາກການໂຈມຕີກໍ່ການຮ້າຍທີ່ຮ້າຍແຮງອີກຄັ້ງນຶ່ງໃນເດືອນພະຈິກນັ້ນ, ລັດຖະບານ ຝຣັ່ງ ໄດ້ປະກາດພາວະສຸກເສີນທີ່ແກ່ຍາວໄປເຖິງ 2 ປີ ກົດໝາຍຕໍ່ຕ້ານການກໍ່ການຮ້າຍໃໝ່ ໄດ້ມາສັບ ປ່ຽນມັນ ແລະ ໄດ້ຂະຫຍາຍອຳນາດຂອງຕຳຫຼວດ ໃນຂົງເຂດຕ່າງໆຄືການກວດຄົ້ນເຮືອນ ແລະ ການລັກຟັງທາງອີເລັກໂທຣນິກ ປັດຈຸບັນນີ້, ຝຣັ່ງ ໄດ້ປະເຊີນກັບວິກິດການອີກອັນນຶ່ງ ແລະ ພາວະສຸກເສີນອີກຄັ້ງນຶ່ງ, ຄັ້ງນີ້ແມ່ນກ່ຽວກັບ ສຸຂະພາບ ກຸ່ມສິດທິມະນຸດຕ່າງໆ, ຜູ້ທີ່ໄດ້ກ່າວຫາລັດຖະບານ ກ່ຽວກັບ ການຕັດເສລີ ພາບຂອງພົນລະເມືອງລົງຢ່າງຕໍ່ເນື່ອງໃນ ລະຫວ່າງ ພາວະສຸກເສີນຄັ້ງທີ່ຜ່ານມາ, ຢ້ານກວ່າມັນອາດເກີດຂຶ້ນອີກເທື່ອນຶ່ງ ແລະ ແກ່ຍາວຕໍ່ຫຼັງຈາກໂຣກລະບາດໄວຣັສໂຄໂຣນາ ທ່ານ ອາຣີ ອາລີມີ, ທະນາຍຄວາມຈາກພັນທະມິດສິດທິມະນຸດ ຝຣັ່ງ ກ່າວວ່າ “ພວກເຮົາຮູ້ວ່າ ສຳລັບທຸກໆສະຖານະພາບ ການຍົກເວັ້ນພາວະສຸກເສີນ ພວກເຮົາຈະມີກົດລະບຽບບາງອັນ, ກົດລະບຽບໃໝ່ທີ່ເຂົ້າໄປຢູ່ໃນກົດໝາຍທົ່ວ ໄປ ” ບັນດານັກວິຈານຄືທ່ານ ອາລີມີ ເວົ້າວ່າ ການກັກບໍລິເວນ ໄວຣັສໂຄໂຣນາ ຂອງ ຝຣັ່ງ ໄດ້ເຮັດໃຫ້ຄວາມບໍ່ເທົ່າທຽມກັນ ທີ່ມີຢູ່ໃນປັດຈຸບັນນີ້ຮຸນແຮງຂຶ້ນ, ລວມທັງການກ່າວອ້າງ ກ່ຽວກັບ ການວາດພາບຜູ້ຕ້ອງສົງໄສຈາກເຊື້ອຊາດຜິວ ພັນ ແລະ ການລະເມີດຂອງຕຳຫຼວດ ທີ່ໄດ້ກະຕຸ້ນໃຫ້ເກີດການປະທ້ວງເມື່ອບໍ່ ດົນມານີ້ ເຂົາເຈົ້າຍັງໂຕ້ຖຽງວ່າ ເທັກໂນໂລຈີໃໝ່ເພື່ອທຳການຕໍ່ສູ້ກັບໄວຣັສນັ້ນ ໄດ້ຂົ່ມຂູ່ສິດທິຄວາມເປັນສ່ວນຕົວຂອງເຂົາເຈົ້າ ໃນນັ້ນລວມມີການໃຊ້ໂດຣນກວດກາ ເພື່ອຕິດຕາມເບິ່ງການປະຕິບັດຕາມຂໍ້ຫ້າມໄວຣັສໂຄໂຣນາ ໃນສາທາລະນະ, ເຊິ່ງມັນຖືກຫ້າມແລ້ວໃນປັດຈຸບັນນີ້, ລຸນຫຼັງມີການຕຳໜິ ກ່ຽວກັບ ຄວາມເປັນສ່ວນຕົວ ອີກອັນນຶ່ງແມ່ນການໃຊ້ແອັບພລີເຄຊັ້ນຕິດຕາມຮ່ອງຮອຍຂອງໄວຣັສ ທີ່ບັນດາເຈົ້າໜ້າທີ່ໄດ້ເອົາອອກມາໃຊ້ເຮັດໃຫ້ ຝຣັ່ງ ເປັນປະເທດໃຫຍ່ທຳອິດໃນ ຢູໂຣບ ທີ່ໃຊ້ມັນ ແອັບພລີເຄຊັ້ນ ໂທລະ ສັບມືຖືທີ່ເອີ້ນວ່າ StopCOVID, ໄດ້ເພັ່ງເລັງ ໃສ່ການເຕືອນຜູ້ໃຊ້ ເວລາທີ່ເຂົາເຈົ້າໄດ້ສຳພັດກັບໄວຣັສ ການໂຫຼດເອົາແອັບພລີເຄຊັ້ນດັ່ງກ່າວແມ່ນຕາມຄວາມສະໝັກໃຈ ກຸ່ມສິ້ງຊອມ ຄວາມເປັນສ່ວນ ຕົວຂອງ ຝຣັ່ງ ຊື່ວ່າ CNIL ໄດ້ໃຫ້ໄຟຂຽວຕໍ່ການໃຊ້ມັນ ສະ ນັ້ນສະພາແຫ່ງຊາດ ເຖິງແມ່ນວ່າຈະບໍ່ມີການຄັດຄ້ານກໍຕາມ ລັດຖະບານເວົ້າ ວ່າ ເປົ້າໝາຍຫຼັກອັນດຽວຂອງແອັບພລີເຄຊັ້ນນັ້ນ ແມ່ນເພື່ອປົກປ້ອງປະຊາຊົນ ຝຣັ່ງ ຈາກການຕິດໄວຣັສ, ມັນຈະບໍ່ຕິດຕາມ ຫຼື ເກັບກຳຂໍ້ມູນສ່ວນຕົວ ແລະ ຄືກັບມາດຕະການສຸກເສີນອື່ນໆ, ແມ່ນຈະຖືກໃຊ້ຊົ່ວຄາວເທົ່ານັ້ນ ແລະ ຫຼັງຈາກໄດ້ປະກາດວ່າ ໄວຣັສໂຄໂຣນາ ແມ່ນຖືກຄວບຄຸມໄດ້ແລ້ວນັ້ນ, ລັດຖະບານເວົ້າວ່າມາດຕະການສຸກເສີນຈະສິ້ນສຸດໃນເດືອນກໍລະກົດ ແຕ່ມັນບໍ່ໄດ້ລວມມີແອັບພລີເຄຊັ້ນໂທລະສັບນັ້ນ ແລະ ບັນດານັກວິຈານກໍເປັນ ຫ່ວງ ກ່ຽວກັບ ການລັກລອບສອດແນມທາງດິຈິຕອລ ເຂົາເຈົ້າກ່າວວ່າ “ພວກເຮົາຢ້ານວ່າການແກ້ໄຂບັນຫາແບບນີ້, ມັນຈະຖືກໃຊ້ ໃນເວລາອື່ນ ເພື່ອຕິດຕາມຄົນ ບໍ່ແມ່ນບັນຫາໄວຣັສ ແຕ່ກໍຍັງຈະເປັນບັນຫາ ທາງການເມືອງໃນລະຫວ່າງ ການປະທ້ວງຕ່າງໆ ” ປະຊາຊົນ ຝຣັ່ງຫຼາຍຄົນເບິ່ງຄືວ່າຈະບໍ່ມີຄວາມຢ້ານກົວທີ່ວ່ານັ້ນ ຫຼາຍກວ່ານຶ່ງ ລ້ານຄົນແມ່ນໄດ້ດາວໂຫຼດເອົາແອັບພລີເຄຊັ້ນດັ່ງກ່າວມາໃຊ້ແລ້ວ ເຖິງແມ່ນວ່າ ນັ້ນຍັງຕໍ່າກວ່າສອງເປີເຊັນຂອງປະຊາກອນກໍຕາມ ການສຳຫຼວດໄດ້ສະແດງ ໃຫ້ເຫັນການສະໜັບສະໜູນຂອງປະຊາຊົນຢ່າງກວ້າງຂວາງ ສຳລັບການກັກບໍລິ ເວນ ດັ່ງກັບຕອນທີ່ມີພາວະສຸກເສີນໃນປີ 2015 ທ່ານນາງ ກິລດາ, ຜູ້ອາໄສຢູ່ນະຄອນຫຼວງ ປາຣີ ກ່າວວ່າ “ຂ້າພະເຈົ້າບໍ່ຄິດ ວ່າການກັກບໍລິເວນແມ່ນເຄັ່ງຄັດໂພດ, ແລະ ຂ້າພະເຈົ້າພົບວ່າເສລີພາບຂອງ ຂ້າພະເຈົ້າບໍ່ໄດ້ຖືກລະເມີດເລີຍ ບໍ່ແມ່ນແຕ່ໜ້ອຍດຽວ ຂ້າພະເຈົ້າເຂົ້າໃຈ ກ່ຽວກັບ ຄວາມຈຳເປັນສຳລັບ ໂຄວິດ, ແລະ ສຳລັບກໍລະນີນີ້ພຽງເທົ່ານັ້ນ ” ນາງ ອາເນ ວີໂອເລ, ນັກສຶກສາ ເວົ້າວ່າ “ເຂົາເຈົ້າເອົາມາດຕະການເພື່ອຫຼີກ ລ່ຽງການມີຜູ້ເຄາະຮ້າຍເພີ່ມເຕີມ ເຂົາເຈົ້າເຮັດເພື່ອພວກເຮົາ ຂ້າພະເຈົ້າຄິດ ວ່າ ມັນແມ່ນການຕັດສິນໃຈທີ່ດີ ” ບັນດາຜູ້ຊ່ຽວຊານສົງໄສວ່າ ແອັບພລີເຄຊັນຂອງ ຝຣັ່ງ ແລະ ອື່ນໆໃນ ຢູໂຣບ ຈະມີປະສິດທິພາບແທ້ຫຼືບໍ່ ເຖິງແມ່ນວ່າມັນຈະມີ ແລະ ເຄົາລົບຄວາມເປັນ ກ່ຽວກັບ ຄວາມເປັນສ່ວນຕົວໃນປັດຈຸບັນນີ້ກໍຕາມ ນັກວິເຄາະທ່ານ ສກັອດ ມາຄັສ ເວົ້າວ່າ ຜູ້ມີຄວາມສົງໄສແມ່ນມີເຫດຜົນ ທ່ານ ສກັອດ ມາຄັສ ນັກວິໄຈອາວຸໂສ ທີ່ສະຖາບັນ ບຣູແກລ ກ່າວວ່າ “ຄຳ ຖາມພື້ນຖານກໍແມ່ນເຈົ້າເຊື່ອລັດຖະບານຂອງເຈົ້າຫຼາຍປານໃດ? ຖ້າພວກເຮົາ ເວົ້າວ່າ ມັນຈະມີຢູ່ຕາບໃດທີ່ມັນຍັງມີບັນຫາ ໂຄວິດ ຢູ່ນັ້ນ, ບັນຫາໂຄວິດ-19 ອາດຈະຢູ່ກັບພວກເຮົາເປັນເວລາຫຼາຍປີ ສະນັ້ນມັນແມ່ນຄວາມເປັນຫ່ວງທີ່ ແທ້ຈິງ ແລະ ມັນແມ່ນອັນທີ່ຕ້ອງໄດ້ມີຄວາມເອົາໃຈໃສ່ຢ່າງຈິງຈັງ ” ແຕ່ສຳລັບຕອນນີ້, ປະຊາຊົນ ຝຣັ່ງ ອາດບໍ່ໄດ້ຄິດເຖິງໄລຍະຍາວປານໃດ ເຂົາເຈົ້າແມ່ນກຳລັງເພີດເພີນກັບຄວາມງຽບສະຫງົບຈາກວິກິດການຫຼ້າສຸດນີ້ ແລະ ຫວັງວ່າມັນຈະຍຶດເຍື້ອຍາວນານ